Wolfsburg

Wolfsburg [VOLFSbuak] estas urbo en Germanio. Ĝi apartenas al la federacia lando Malsupra Saksio. Laŭ la stato de 2023 en la urba komunumo vivis 127 256 loĝantoj sur areo de 204,61 kvadrataj kilometroj, kio rezultigas loĝdenson de 622 loĝantoj/km². Ĝi estas la kvina plej granda urbo en Malsupra Saksio (post Hannover, Braunschweig, Oldenburg kaj Osnabrück). Braunschweig situas 26 kilometrojn sudokcidente de Wolfsburg, Magdeburg 64 kilometrojn sudoriente kaj Hannover 74 kilometrojn okcidente. Wolfsburg situas borde de la rivero Aller kaj ĉe la okcident-orienta kanalo Mittellandkanal. Internacie konata la urbo estas precipe pro tio, ke la aŭtomobila konzerno Volkswagen originas de ĉi tie kaj havas ankoraŭ nun sian konzernan centralon en la urbo,AN pli ekzakte en la nuna urba distrikto Fallersleben, kiu ekde 1972 apartenas al la urbo Wolfsburg kaj antaŭe estis memstara urbo en la najbara distrikto Gifhorn. La urba teritorio havas komunan limon kun distrikto Helmstedt, distrikto Gifhorn, Tappenbeck, Samtgemeinde Brome, Calberlah, Osloß, Weyhausen, Jembke, Tiddische, Rühen, Danndorf, Velpke, Groß Twülpstedt, Königslutter am Elm kaj Lehre. Famuloj En Wolfsburg naskiĝis hungara radiologo Mária Gődény.